امریکا قوشمه ایالت لری تشقی ایش لر وزیری مایک پمپئو, اورته منزللی هسته ای کوچلر کیلیشووی بیلن علاقه لی مسئولیت لری نی بجا کیتیریش اوچون روسیه گه 60 کون وقت بیرگن لیک لرینی بیلدیردی.
پمپئو, "امریکا جهتی دن ایندی اوشبو کیلیشوو گه صادق بولیش نینگ بیر معنی سی قالمه دی" دییه قید ایتدی.
بیلجیم پایتختی بروکسلده گی ناتو تشقی ایشلر وزیرلری ییغیلیشی آرتیدن مطبوعاتی کنفرانس ترتیب له گن پمپئو, روسیه نینگ اورته منزللی هسته ای کوچلر بیلن علاقه لی مسئولیتی نی بجا کیتیرمه گن لیگی نی بیلدیررایکن, بونده ی وضعیت گه قرشی مخالفت قیلینیشی کیره ک ایکن لیگی نی معلوم قیلدی.
پمپئو, "روسیه نینگ اوشبو کیلیشوو نی اخلال قیلگن لیگی گه قره مسدن صبر قیلدیک و مسئولیت لری نی بجا کیتیریشی اوچون روسیه نی کوندیریش گه انتیلدیک" دییه قید ایتدی.
مسکو رهبریتی نینگ کوپلب اورته منزللی راکت تولید قیلیب اوشبو کیلیشوو نی اخلال قیلگن لیگی نی معلوم قیلگن پمپئو, اوز سوز لرینی, "روسیه سلاح لرنینگ کنترول آستی گه آلینیشی خصوصیده اوز مسئولیت لری نی بجا کیتیرمیدی.  ینگی راکت لر اوروپا اوچون بیر تهدید دن عبارت" شکلیده دوام ایتتیردی.
پمپئو, اوشبو کیلیشوو گه اویغون حرکت قیلیشی بوییچه روسیه گه 60 کون لیک وقت بیریلیشی توغریسیده برچه ناتو متفق لری نینگ موافق ایکن لیگی نی بیلدیردی.
امریکا نینگ, اوز خوفسیزلیگی گه اهمیت بیریلمه گن هر قنده ی بیر خلق ارا کیلیشوو نی قولب- قوتلمیدیگن لیگی نی بیلدیرگن پمپئو, "روسیه نینگ اوز فکری نی اوزگرتیب راکت سیستمی نی یوق قیلیب قویشی نی خرسندچیلیک بیلن کوتیب آله میز. 60 کونلیک بیر مدت مابینیده اوشبو ایش نی قیلیش لری ممکن" دییه قید ایتدی.
کیلیشوو ده ایککی تامان نینگ موجود ایکن لیگی نی بیلدیرگن پمپئو, روسیه نینگ حقوق بوزرلیگی نینگ متفق لر و امریکا تامانیدن قبول قیلینیشی نینگ ممکن ایمس لیگی نی معلوم قیلدی.
امریکا قوشمه ایالت لری دولت رهبری دونالد ترامپ هم, اوتگن آیده بیرگن بیاناتلریده, اوشبو کیلیشوو دن چیکیلیش گه قرار قیلگن لیک لری نی بیلدیرگن ایدی.
ترامپ نینگ اوشبو پیامی روسیه دولت رهبری ولادیمیر پوتین گه بیلدیریلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
